Betalingstjenesteloven § 85

Betalingstjenesteloven § 85, stykke 3-4 betyder i dag, at virksomheder ikke må bruge betalingsdata (fra f.eks. en dankortbetaling i et supermarked) til markedsføring eller udvikling af nye produkter.

Det forbrugsoverblik, som mange i dag kender fra deres netbank, er en undtagelse fra reglerne. Men ifølge Finansrådet blokerer loven for andre innovative løsninger på betalingsområdet.

Paragrafen betyder også, at butikskæder i dag ikke må bruge de data, de får om kunderne via de såkaldte kunde - og loyalitetskort, hvis betalingen sker med det samme kort.

Betalingstjenesteloven skal ændres pga. et nyt EU-direktiv på betalingsområdet, PsD2, som blev vedtaget i 2015 og skal være indført i de enkelte love senest i januar 2018. Det er i den forbindelse, at erhvervsorganisationer - herunder Dansk Erhverv og Finansrådet - presser på for at få fjernet den danske særregel.